Οι υπηρετούντες εκπαιδευτικοί σε σχολικές μονάδες της αρμοδιότητάς μας να παραδώσουν τις Υπεύθυνες Δηλώσεις τους στους Διευθυντές-Προϊσταμένους/ες των σχολικών μονάδων στις οποίες υπηρετούν **για να υποβληθούν συνολικά**.

 Οι αποσπασμένοι σε άλλα Π.Υ.Σ.Π.Ε. ή σε Φορείς του Υ.ΠΑΙ.Θ. να αποστείλουν τις Υπεύθυνες Δηλώσεις τους στη Δ/νση Α/θμιας Εκπ/σης Ευρυτανίας, είτε με κοινή αλληλογραφία (στη διεύθυνση που αναγράφεται στο πάνω μέρος αυτής), είτε με FAX (22370 80242), είτε με e-mail στο misthod@dipe.eyr.sch.gr ή mail@dipe.eyr.sch.gr αφού τη σαρώσουν ώστε να φαίνεται και η υπογραφή.

* Η συγκεκριμένη Υπεύθυνη Δήλωση υποβάλλεται για να βεβαιώσει την οικογενειακή σας κατάσταση. Δεν απαιτείται εκ νέου υποβολή δικαιολογητικών τα οποία έχουν κατατεθεί στην Υπηρεσία μας και βρίσκονται σε ισχύ (δεν έχουν τροποποιηθεί).
* Τυχόν νέα μεταβολή για την οποία δεν έχετε υποβάλει δικαιολογητικά παρακαλούμε να τα επισυνάψετε στην Υπεύθυνη Δήλωση.
* Οποιαδήποτε μεταβολή των δηλουμένων στοιχείων στην Υπεύθυνη Δήλωση θα γνωστοποιείται αμέσως, με νέα δήλωσή σας στην Υπηρεσία μας.
* Όσοι εκπαιδευτικοί έχουν αλλαγές στο ηλεκτρονικό τους ταχυδρομείο, διεύθυνση κατοικίας, τηλέφωνο επικοινωνίας παρακαλούμε να συμπληρώσουν και αυτοί/ές την υπεύθυνη δήλωση.

Πληροφορίες:

* Το επίδομα τέκνων δίνεται μέχρι το 18ο έτος (ημερομηνία υπολογισμού συμπλήρωσης του 18ου έτους η 31/12).
* Για παιδιά που φοιτούν στη Β/θμια Εκπ/ση δίνεται μέχρι το 19ο έτος (στη περίπτωση που δεν έχουν ολοκληρωθεί οι σπουδές μέχρι και το 18ο έτος).
* Για παιδιά που φοιτούν σε ανώτατες ή ανώτερες σχολές ή σε Ι.Ε.Κ. (δημόσια , ιδιωτικά) στο εσωτερικό ή στο εξωτερικό (με την επισήμανση ότι κατά το προπαρασκευαστικό στάδιο εκμάθησης της ξένης γλώσσας δεν καταβάλλεται), χορηγείται το επίδομα από την ημερομηνία Α΄ εγγραφής τους και ανάλογα με τα προβλεπόμενα εξάμηνα της Σχολής φοίτησής τους.
* Σε περίπτωση που δεν ολοκληρωθούν οι σπουδές μέσα στα προβλεπόμενα εξάμηνα φοίτησης το επίδομα ΔΙΑΚΟΠΤΕΤΑΙ την 31/8 του έτους που συμπληρώνονται τα προβλεπόμενα έτη σπουδών.
* Το επίδομα επαναχορηγείται στα παιδιά που συνεχίζουν τις σπουδές τους για απόκτηση 2ου πτυχίου ή προχωρούν σε μεταπτυχιακό μέχρι και την συμπλήρωση του 24ου έτους.
* Σε περίπτωση που συμπίπτει ο χρόνος της κανονικής φοίτησης με την στρατιωτική θητεία του τέκνου η χορήγηση του επιδόματος δεν διακόπτεται.
* Το επίδομα διακόπτεται με τη συμπλήρωση του 24ου έτους της ηλικίας τους σε όλες τις περιπτώσεις (ημερομηνία υπολογισμού συμπλήρωσης του 24ου έτους η 31/12).